96/100/EY: Komission päätös, tehty 12 päivänä tammikuuta 1996, yhteisön taloudellisesta tuesta maidon ja maitotuotteiden määritysten ja testauksen yhteisön vertailulaboratorion toimintaan (Laboratoire Central d'Hygiène Alimentaire, Pariisi, Ranska) (Ainoastaan ranskankielinen teksti on todistusvoimainen)



Virallinen lehti nro L 023 , 30/01/1996 s. 0025 - 0025



KOMISSION PÄÄTÖS, tehty 12 päivänä tammikuuta 1996, yhteisön taloudellisesta tuesta maidon ja maitotuotteiden määritysten ja testauksen yhteisön vertailulaboratorion toimintaan (Laboratoire Central d'Hygiène Alimentaire, Pariisi, Ranska) (Ainoastaan ranskankielinen teksti on todistusvoimainen) (96/100/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan 2 kohdan, sekä katsoo, että raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, liitteessä D olevassa I luvussa nimetään Laboratoire Central d'Hygiène Alimentaire, Pariisi, Ranska, yhteisön maidon ja maitotuotteiden määritysten ja testauksen vertailulaboratorioksi, kaikki laboratorion harjoittama toiminta ja tehtävät on määritelty direktiivin 92/46/ETY liitteessä D olevassa II luvussa; yhteisön tuen edellytyksenä on oltava, että vertailulaboratorio suoriutuu kyseisistä tehtävistä, olisi määrättävä yhteisön taloudellisesta tuesta yhteisön vertailulaboratoriolle, jotta sen olisi mahdollista harjoittaa kyseisessä direktiivissä tarkoitettua toimintaa ja tehtäviä, talousarvioon liittyvistä syistä yhteisön tuki olisi myönnettävä yhden vuoden pituiseksi ajanjaksoksi, erityisen valvonnan varmistamiseksi on tärkeää soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (ETY) N:o 2048/88 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää taloudellista tukea Ranskalle sellaiseen direktiivin 92/46/ETY liitteessä D olevassa II luvussa tarkoitettuun toimintaan ja tehtäviin, joita maidon ja maitotuotteiden määritysten ja testauksen yhteisön vertailulaboratorion on harjoitettava. 2 artikla Laboratoire Central d'Hygiène Alimentaire, Pariisi, Ranska, harjoittaa 1 artiklassa tarkoitettua toimintaa ja tehtäviä. 3 artikla Yhteisön taloudelliseksi tueksi vahvistetaan enintään 100 000 ecua 1 päivän tammikuuta 1996 ja 31 päivän joulukuuta 1996 väliseksi ajanjaksoksi. 4 artikla Yhteisön taloudellinen tuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Ranskan sitä pyytäessä, - jäljelle jäävä osa sen jälkeen kun Ranska on esittänyt tositteet. Tositteiden esittäminen on tehtävä ennen 1 päivää maaliskuuta 1997. 5 artikla Sovelletaan asetuksen (ETY) N:o 729/70 8 ja 9 artiklaa soveltuvin osin. 6 artikla Tämä päätös on osoitettu Ranskan tasavallalle. Tehty Brysselissä 12 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 268, 14.9.1992, s. 1 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1